San Beda College

Ing San Beda College (SBC) metung yang kolehiyung palakad da reng monghang Benedictine king Filipinas. Atiyu iti king Mendiola Street king San Miguel, Menila. Mitátag ya iti kanitang 1901 ba yang pakibatan ing daragul a pamangailangan da reng memalen para king edukasiun. Migumpisa ya antimong eskuelang elementaria para kareng lalaki ing San Beda, a yausan dang El Colegio de San Beda ketang panaun a ita. Manibat kanita, mika departamentu yang sekundaria, College of Arts and Sciences, ampong Law School. King salukuyan, atin yang atlung aliwa pang campus: ing San Beda College-Rizal (ing pekamaragul a San Beda campus king leparan), ampo ing bayung extension campus para king College of Law king Muntinlupa Lakanbalen. Atin ya muring kapatad a eskuela, ing San Beda College Alabang (ing sadyang St. Benedict College ampong Benedictine Abbey School) king Alabang Hills karin Muntinlupa. Panibalan de murin deng monghang Benedictine ing Paul VI Institute of Liturgy king Malaybalay. Mayayakit ya king metung a komunidad a sadyang bibilugan da reng tahimik a tuknangan da reng kasantingan kabilyan (middle class). Ngeni, kayabe ne iti king ausan dang w:University Belt, metung a lugal a tabas telabulan (crescent) a manga anam a kilometru kaba, a lalabas kareng anam a distritu ning Menila, at maki maigit yang atlung pulung kolehiu ampong unibersidad. King salukuyan, pitu lang departamentu deng bibilug king San Beda: ing Basic Education Department; College of Arts and Sciences, a maki kursung liberal arts, siensia ampong komersiu; ing College of Law, a mitátag kanitang 1948; deng Graduate Schools ning Business, Liturgy ampong Law; ing College of Medicine, ampo ing College of Nursing. Minuna lang metanggap deng bábai kanitang 2004, at miyalis ya ing kayang Basic Education Department (pre-school anggang high school) ketang bayung campus king Taytay, Rizal. Metung yang kayanib a talatátag king Philippine Accrediting Association of Schools, Colleges and Universities (PAASCU) ampo king National Collegiate Athletic Association (Philippines) ing San Beda. Deng kayang varsity team ila pin deng San Beda Red Lions, nung nu la kayabe reng Team A o Team Animo, ampo ing Team B, ing Team Behold. Ing San Beda College Alabang kayabe ya kareng miyayaliwang liga antimo ing WNCAA, NCAA South ampong National Cheerleading Competition (NCC). Pasilidad Dirinan nang ulaga ning planu ning eskuela ing pangamagamitan (functionality) ampo ing sintingan (aesthetics). Gagamitan nang ustu ning eskuela ing espasiu, at makasadia ya kareng kuartung miyayaliwa gamit (multi-purpose rooms). Atin yang aduang air-conditioning unit ing balang kuartung pipagaralan (classroom), overhead projector. Maki overhead projector, LCD projector ampong white screen ing balang kuartu. Atin muring Conference Hall (Siduan a Pulungan) a laganas a maka air-condition at masala. Kayabe la kareng pasilidad a pang-pasiknangan (sports facilities) deng St. Placid's Sports Complex, senior football field, physical fitness room, ampong swimming pool. Atin yang apat yang aklatan, apat a laboratoriung siensia, anam a laboratoriung pang-computer, metung a klinikang medical ampong dental, metung a football field, aduang swimming pool, metung a quadrangle nung nu mikakapapamitipun neng abak ampong pangayari (graduation), aduang kantina ampong metung a tindahan libru ing San Beda College. Suglung palual San Beda College Official Website San Beda College Alabang Official Website of the Alabang Campus Bedista.com San Beda College Forum Washington Bedans Archived Juliu 12, 2006 at the Wayback Machine Washington Bedans - association of SBC alumni in Washington, D.C. San Beda Basketball League Archived Abril 18, 2008 at the Wayback Machine San Beda Red Lions Website [1] Bedista.com - Online Portal for Bedans [2] Archived Marsu 28, 2008 at the Wayback Machine San Beda College Alumni Association of Southern California www.beda7882.com Archived Pebreru 9, 2008 at the Wayback Machine The website of San Beda College Grade School 1978 and High School 1982 San Beda College Grade School batch 1978 and High School Batch 1982 The Yahoo group of San Beda College Grade School batch 1978 and High School Batch 1982 San Beda College High School Batch 2001 Archived Juliu 14, 2011 at the Wayback Machine San Beda College High School Batch 2001's Website San Beda College Batch GS 88 HS 92 San Beda College Batch GS 88 HS 92 Yahoo Group